Eleccións a Cortes de 1933 en Galicia

As segundas eleccións ás Cortes españolas da II República celebráronse o 19 de novembro de 1933. A lei electoral establecía un sistema maioritario de listas abertas, a lista maioritaria obtiña o 80% dos escanos por circunscrición e reservábase para as minorías o outro 20%. Tiñan dereito ao voto os maiores de 23 anos e por primeira vez en España tiñan dereito de voto as mulleres.

As malas relacións entre os republicanos e os socialistas fixo que presentaran candidaturas separadas, o que favoreceu á dereita que presentaba listas conxuntas.

A circunscrición electoral da Coruña elixía 17 deputados, a de Lugo 10 deputados, a de Ourense 9 deputados e a de Pontevedra 13 deputados, en total en Galicia elixíanse 49 deputados.

## Resultados 
En toda Galicia os radicais e as candidaturas da dereita resultaron gañadores. O Partido Radical conseguiu 15 escanos, a Unión Regional de Derechas (integrada na CEDA) 10, Renovación Española 7, Partido Republicano Gallego 6, Partido Republicano Conservador 4 e os independentes 7.

### A Coruña 
Na provincia da Coruña presentouse unha lista conxunta do PRG, o Partido Republicano Conservador, o Partido Radical e algúns independentes que vai ser a lista máis votada na provincia: O PRG consegue 6 escanos, o PR 2 e o PRC 1.

A candidatura de dereitas, que agrupaba a CEDA, os agrarios, monárquicos e independentes de dereita consegue 4 deputados para a CEDA, 2 para RE.

Os dous deputados restantes foron para candidatos independentes e quedaron sen escano o PSOE, Partido Galeguista, o PCE o Partido Republicano Radical Socialista e o Partido Federal.

#### Deputados electos pola provincia da Coruña 
* Benito Blanco-Rajoy
* Felipe Gil Casares
* Emilio González López
* Ángel Aperribay y Pita da Veiga
* Eduardo O'Shea y Verdes Montenegro
* José Calvo Sotelo
* José María Méndez Gil Brandón
* Antonio Rodríguez Pérez
* José Miñones Bernárdez
* Manuel Iglesias Corral
* José del Moral Sanjurjo
* Alejandro Rodríguez Cadarso
* Eugenio Vázquez Gundín
* Santiago Casares Quiroga
* José Reino Caamaño
* José García Ramos y Segond
* Leandro Pita Romero

### Lugo 
Na provincia de Lugo o PRG presentouse en solitario e non conseguiu escano ningún. O Partido Radical e o Partido Republicano Conservador presentou unha lista conxunta que conseguiu 3 deputados para o PR e 2 para o PRC.
A Coalición de Dereitas deu 2 escanos a CEDA, 1 a RE e 2 a independentes.
As listas do Partido Galeguista e do Partido Radical Socialista non conseguiron escano.

#### Deputados electos pola provincia de Lugo 
* Manuel Becerra Fernández
* Enrique Gómez Jiménez
* Gumersindo Rico González
* Luis Rodríguez de Viguri
* Felipe Lazcano Morales de Setién
* José María Montenegro Soto
* Manuel Saco Rivera
* Luis Recasens Siches
* Ubaldo de Azpiazu Artazu

### Ourense 
Na provincia de Ourense o Partido Radical presentouse en solitario e conseguiu 4 escanos, a Candidatura de Dereitas que unía a CEDA, a Renovación Española, os tradicionalistas e a independentes conseguiu 3 escanos para RE, 1 para a CEDA e 1 para un candidato independente próximo a esta.
A candidatura de republicanos de esquerda, que unía o PRG, o Partido Radical Socialista e o PG entre outros, non conseguiu escanos.

#### Deputados electos pola provincia de Ourense 
* José Sabucedo Morales
* José Calvo Sotelo
* Basilio Álvarez Rodríguez
* Justo Villanueva Gómez
* Antonio Taboada Tundidor
* Luis Fábrega Santamarina
* Fernando Ramos Cerviño
* Andrés Amado y Reygondaud de Villebardet
* Carlos Taboada Tundidor

### Pontevedra 
#### Deputados electos pola provincia de Pontevedra 
* Emiliano Iglesias Ambrosio
* Alfredo García Ramos
* Severino Barros de Lis
* Víctor Lis Quibén
* Isidoro Millán Mariño
* Nicasio Guisasola Domínguez
* José López Varela
* Vicente Sierra Martínez
* Fernando Villamarín Rodríguez
* Honorio Maura Gamazo
* Ramón Salgado Pérez
* Antonio Prieto Rivas
* Luis Fontaiña Serrapio

## Véxase tamén 
### Bibliografía 
* 
* 
* 
* 

### Outros artigos 
* Eleccións a Cortes Constituíntes de 1931 en Galicia
* Eleccións Xerais 1933 en España
* Eleccións a Cortes de 1936 en Galicia